CELEX: 32019D1707
Language: et
Date: 2019-06-17 00:00:00
Title: Nõukogu otsus (EL) 2019/1707, 17. juuni 2019, millega määratakse kindlaks Euroopa Liidu nimel ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepinguga moodustatud kaubanduskomitees võetav seisukoht seoses soovitusega teha lepingus teatavaid muudatusi, et võtta arvesse Samoa ühinemist ja muude Vaikse ookeani piirkonna saareriikide tulevast ühinemist

11.10.2019   
               
               
                  ET
               
               
                  Euroopa Liidu Teataja
               
               
                  L 260/45
               
            
         NÕUKOGU OTSUS (EL) 2019/1707,
         17. juuni 2019,
         millega määratakse kindlaks Euroopa Liidu nimel ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepinguga moodustatud kaubanduskomitees võetav seisukoht seoses soovitusega teha lepingus teatavaid muudatusi, et võtta arvesse Samoa ühinemist ja muude Vaikse ookeani piirkonna saareriikide tulevast ühinemist
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõiget 3 ning artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit kirjutas 30. juulil 2009 alla ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepingule (1) (edaspidi „leping“), millega luuakse majanduspartnerluslepingu raamistik. Paapua Uus-Guinea Iseseisvusriik ja Fidži Vabariik on lepingut ajutiselt kohaldanud vastavalt alates 20. detsembrist 2009 ja 28. juulist 2014.
                  
               
                     (2)
                  
                  
                     Lepingu artiklis 80 on sätestatud, et muud Vaikse ookeani piirkonna saareriigid, kes on ühinenud Cotonou lepinguga, (2) ja need Vaikse ookeani piirkonna saareriigid, kelle strukturaalsed omadused ning majanduslik ja sotsiaalne olukord on võrreldavad nende riikide olukorraga, kes on ühinenud Cotonou lepinguga, võivad lepinguga ühineda, kui nad esitavad 1994. aasta GATTi XXIV artiklile vastava turulepääsu pakkumise. Samoa Iseseisvusriik (edaspidi „Samoa“) esitas 5. veebruaril 2018 lepinguosalistele otsuse tegemiseks ühinemistaotluse koos 1994. aasta GATTi XXIV artiklile vastava turulepääsu pakkumisega.
                  
               
                     (3)
                  
                  
                     Kaubanduskomitee kuuendal kohtumisel 24. oktoobril 2018 koostasid liidu ja Vaikse ookeani piirkonna riikide esindajad selliste lepingu tehniliste muudatuste nimekirja, mis on vajalikud, et võtta arvesse Samoa ühinemist lepinguga. Liidu ja Vaikse ookeani piirkonna riikide esindajad jõudsid järeldusele, et kõnealustest muudatustest tulenevalt kantakse Samoa lepinguosaliste loetelusse ja Samoa turulepääsu pakkumine lisatakse lepingu II lisasse. Sarnaseid muudatusi tuleks lepingus teha iga kord, kui muu Vaikse ookeani piirkonna saareriik lepinguga ühineb.
                  
               
                     (4)
                  
                  
                     Nõukogu kiitis 6. detsembri 2018. aasta otsusega (EL) 2018/1908 (3) Samoa ühinemistaotluse heaks. Samoa turulepääsu pakkumise tekst on lisatud käesolevale otsusele (4). Samoa ühines lepinguga 21. detsembril 2018 ning on lepingut ajutiselt kohaldanud alates 31. detsembrist 2018.
                  
               
                     (5)
                  
                  
                     Lepingu artiklis 68 on sätestatud, et kaubanduskomitee tegeleb kõigi lepingu rakendamiseks vajalike küsimustega. Kaubanduskomiteele on vaja anda volitused teha otsus lepingu tehniliste muudatuste kohta, mis võivad olla vajalikud pärast muu Vaikse ookeani piirkonna saareriigi ühinemist.
                  
               
                     (6)
                  
                  
                     Kaubanduskomitee seitsmes kohtumine toimub 24. juulil 2019, kus kaubanduskomitee saab vastavalt lepingu artiklile 78 soovitada lepinguosalistel teha lepingusse muudatused, et võtta arvesse Samoa ühinemist ja muude Vaikse ookeani piirkonna saareriikide ühinemist tulevikus.
                  
               
                     (7)
                  
                  
                     Liit peaks kindlaks määrama selliste muudatuste soovituse suhtes võetava seisukoha.
                  
               
                     (8)
                  
                  
                     Seetõttu peaks liidu võetav seisukoht kaubanduskomitee seitsmendal kohtumisel põhinema lisatud soovituse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel kaubanduskomitees selle seitsmendal kohtumisel seoses ühelt poolt Euroopa Ühenduse ja teiselt poolt Vaikse ookeani piirkonna riikide vahel sõlmitud majanduspartnerluse vahelepingu muudatustega, et võtta arvesse Samoa ühinemist ja muude Vaikse ookeani piirkonna saareriikide tulevast ühinemist, põhineb käesolevale otsusele lisatud kaubanduskomitee soovituse eelnõul (5).
         
         
            Artikkel 2
            Kaubanduskomitee soovitus avaldatakse pärast selle vastuvõtmist Euroopa Liidu Teatajas.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 17. juuni 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu 13. juuli 2009. aasta otsus 2009/729/EÜ ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepingu allakirjutamise ja esialgse kohaldamise kohta (ELT L 272, 16.10.2009, lk 1).
         
            (2)  Koostööleping ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel selle viimati muudetud kujul (EÜT L 317, 15.12.2000, lk 3).
         
            (3)  Nõukogu 6. detsembri 2018. aasta otsus (EL) 2018/1908 Samoa ühinemise kohta ühelt poolt Euroopa Ühenduse ja teiselt poolt Vaikse ookeani piirkonna riikide vahelise majanduspartnerluse vahelepinguga (ELT L 333, 28.12.2018, lk 1).
         
            (4)  ELT L 333, 28.12.2018, lk 3.
         
            (5)  Lepingu II lisa („Kaupade Samoa Iseseisvusriiki importimisel kohaldatavad tollimaksud“) tekst on avaldatud Euroopa Liidu Teatajas (ELT L 333, 28.12.2018, lk 3).
      
      
         
            EELNÕU
            
               ÜHELT POOLT EUROOPA ÜHENDUSE JA TEISELT POOLT VAIKSE OOKEANI PIIRKONNA RIIKIDE VAHELISE MAJANDUSPARTNERLUSE VAHELEPINGUGA MOODUSTATUD KAUBANDUSKOMITEE SOOVITUS nr 01/2019,
            
            
               ...,
            
            
               mis käsitleb Samoa ühinemiset ja muude Vaikse ookeani piirkonna saareriikide tulevast ühinemist
            
            KAUBANDUSKOMITEE,
            võttes arvesse ühelt poolt Euroopa Ühenduse ja teiselt poolt Vaikse ookeani piirkonna riikide majanduspartnerluse vahelepingut (1) (edaspidi „leping“), millega luuakse majanduspartnerluslepingu raamistik, mis allkirjastati 30. juulil 2009 Londonis, eriti selle artikleid 68, 78 ja 80,
            ning arvestades järgmist:
            
                        (1)
                     
                     
                        Paapua Uus-Guinea Iseseisvusriik ja Fidži Vabariik kirjutasid lepingule alla vastavalt 30. juulil 2009 ja 11. detsembril 2009 ning on lepingut ajutiselt kohaldanud vastavalt alates 20. detsembrist 2009 ja 28. juulist 2014.
                     
                  
                        (2)
                     
                     
                        Samoa Iseseisvusriik (edaspidi „Samoa“) esitas 5. veebruaril 2018 lepinguosalistele otsuse tegemiseks ühinemistaotluse koos 1994. aasta GATTi XXIV artiklile vastava turulepääsu pakkumisega. Sellest tulenevalt ühines Samoa lepinguga 21. detsembril 2018 ning on lepingut ajutiselt kohaldanud alates 31. detsembrist 2018.
                     
                  
                        (3)
                     
                     
                        Samoa ühinemisega seoses on kaubanduskomitee lepingu läbi vaadanud ja soovitab lepinguosalistel vastu võtta lepingu tehnilised muudatused, et kanda Samoa lepinguosaliste loetelusse ja lisada Samoa turulepääsu pakkumine lepingu II lisasse.
                     
                  
                        (4)
                     
                     
                        Sarnaseid muudatusi tuleb teha iga kord, kui muu Vaikse ookeani piirkonna saareriik ühineb lepinguga.
                     
                  
                        (5)
                     
                     
                        Kaubanduskomitee teeb ettepaneku anda kaubanduskomiteele volitused teha otsuseid lepingu tehniliste muudatuste kohta, mis võivad olla vajalikud muu Vaikse ookeani piirkonna saareriigi ühinemisel,
                     
                  ON VASTU VÕTNUD KÄESOLEVA SOOVITUSE:
            Kaubanduskomitee soovitab lepinguosalistel:
            
                        1)
                     
                     
                        asendada lepingu artikli 70 lõige 1 järgmisega:
                        
                           „1.   Käesoleva lepingu tähenduses on „lepinguosalised“ ühelt poolt Euroopa Ühendus, edaspidi „EÜ pool“ ning teiselt poolt Paapua Uus-Guinea, Fidži Saarte Vabariik ja Samoa Iseseisvusriik, edaspidi „Vaikse ookeani piirkonna riigid.“;
                        
                     
                  
                        2)
                     
                     
                        lisada lepingu artiklisse 80 lõige 3:
                        
                           „3.   Kaubanduskomitee võib teha otsuse lepingu tehniliste muudatuste kohta, mis võivad olla vajalikud muu Vaikse ookeani piirkonna saareriigi ühinemisel.“;
                        
                     
                  
                        3)
                     
                     
                        lisada lepingu II lisasse Samoa Iseseisvusriigiga kokkulepitud turulepääsu pakkumine, mis on esitatud käesoleva soovituse lisas;
                     
                  
                        4)
                     
                     
                        jätta lepingu II protokolli X lisas „muude AKV riikide“ loetelust välja viide Samoale.
                     
                  
               …,
               
                  
                     Kaubanduskomitee nimel
                  
                  
                     Liidu nimel
                  
               
               
                  
                     Vaikse ookeani piirkonna riikide nimel
                  
               
            
            
               (1)  ELT L 272, 16.10.2009, lk 2.